google/wiki40b huggingface dataset:
Bella Nazari

Kehidupan awal

Bella Nazari dilahirkan pada 11 Julai 1987 di Kangar, Perlis dan merupakan anak kedua dari tiga adik-beradik. Beliau memiliki diploma dalam jurusan muzik dari Universiti Teknologi MARA (UiTM).

Kerjaya

Pada usia 18 tahun, Bella terpilih sebagai salah seorang peserta rancangan realiti Mentor musim pertama tahun 2005 yang turut disertai oleh Nabil Zamanhuri, Dewi Liana Seriestha dan Yanie (kini Allahyarhamah). Beliau menjadi anak didik penyanyi Noraniza Idris, namun kerjayanya berakhir di pertengahan jalan kerana gagal meneruskan saingan sehingga ke akhir. Beliau berkata dalam temuramah bersama Media Hiburan:
"Masa (umur) 18 tahun, barulah saya berani cabar diri dengan menyertai Mentor. Sebab pada peringkat awal, saya menyanyi hanya untuk suka-suka saja. Tetapi kali ini bertukar kerana minat sampailah sekarang,"
Bakatnya dalam bidang lakonan hadir apabila beliau dipilih menjayakan watak sebagai Hajar dalam Tabir Zulaikha lakonan Tasha Shilla dan Aiman Hakim Ridza. Ini diikuti oleh peranan antagonis bersama Hafreez Adam dalam drama Hati Perempuan yang dibintangi oleh Mia Ahmad dan Saharul Ridzwan, Bella memegang watak sebagai Tengku Amalin.
Bella melancarkan single sulungnya, "Infiniti" yang dikeluarkan pada Mei 2016 selepas 10 tahun menyepi, dan ia kemudian diikuti oleh single keduanya, "Oh Cintaku" pada Februari 2017.
Beliau pernah dicalonkan bagi kategori Artis Baru Terbaik di Anugerah Industri Muzik ke-22 yang berlangsung pada 18 Disember 2016, namun dimenangi oleh Syamel.

Kehidupan peribadi

Bella mendedahkan dalam satu temubual eksklusif pada Disember 2017 bahawa beliau pernah hampir menjadi mangsa seorang pelakon kasanova yang didakwa pernah terlibat dalam beberapa kes penipuan.
Beliau sebelum ini pernah bertunang dengan seorang pegawai polis, namun telah putus. Selain itu, beliau juga rapat dengan Andi Bernadee.
Tanjung Keling

Sejarah

Bukit Banglo Tanjung Keling ialah 95.7 meter dari aras laut (above sea level). Jalan Raya 101.22 meter dan makam 105 meter dari aras laut.
Pandangan Selat Melaka yang sayup mata memandang. Pelantar minyak petronas yang cantik tidak jauh dari pantai. Kelihatan juga Masjid Tanjung Kling yang gah berdiri. Rekabentuk keseniannya yang unik merupakan masjid tertua di Tanjung Kling. Senibinanya mirip senibina masjid lama yang seperti Masjid Tengkera dan Masjid Kampung Hulu.

Keselamatan

Tanjung Kling terletak dibawah kawasan atau kawalan Balai Polis Tanjung Kling yang terletak ditengah-tengah kawasan Tanjung Kling. Pada peringkat awal sebelum Balai Polis Tanjung Kling dibuka, ia hanya bertaraf Pondok Polis bermula awal tahun 1974. Hanya dikendalikan oleh seorang anggota, bangunanya dirumah kedai Pekan Tanjung Kling. Pada 1 Januari 1976 telah dinaik taraf sebagai Balai Polis dan bangunannya di Balai Raya berhadapan dengan Bangunan Pos Malaysia Tanjung Kling. Pada pertengahan tahun 1984 telah berpindah ke bangunan sekarang.
Lagan Tengah

Poskod

Poskod yang digunakan di Lagan Tengah adalah 36764. Terdapat 9 buah desa di dalam daerah kecamatan Geragai.
Mohd Ismail Sarbini

Mohd Ismail Sarbini merupakan seorang guru yang banyak menulis buku di Malaysia.
Bokensdorf

Bokensdorf merupakan sebuah munisipaliti terletak di daerah Gifhorn, Niedersachsen, Jerman.
Yuhan Tan

Yuhan Tan merupakan pemain badminton lelaki dari Belgium.
Mohd Hamdan Abdul Rahman

Kerjaya

Pernah menjadi guru di Maktab Sultan Abdul Hamid, Kedah pada 1965-1966. Kemudian menjadi pegawai pentadbir kerajaan Perak dari 1966-1977. Jawatan terakhirnya dalam kerajaan adalah sebagai pegawai pentadbir di Jabatan Kastam dan Eksais Diraja Malaysia antara 1977-1983.

Politik

Mohd Hamdan kalah dalam pilihan raya 1990 and 1995 di Penaga kepada calon UMNO Datuk Azhar Ibrahim. Selepas itu beliau bertanding di Permatang Pasir.
Beliau menjadi calon PAS dalam pilihan raya 1999, 2004 dan 2008 di Permatang Pasir dan kekal mengalahkan calon Barisan Nasional / UMNO. Kawasan ini termasuk dalam parlimen Permatang Pauh kubu kuat Datuk Sri Anwar Ibrahim.
Beliau adalah Pesuruhjaya PAS Pulau Pinang selama 14 tahun (1999-2003) selepas Tuan Guru Haji Zabidi Ali. Beliau satu-satunya wakil rakyat PAS di Dewan Undangan Negeri Pulau Pinang selama tiga penggal (1999-2009). Selepas itu Pesuruhjaya PAS Negeri Pulau Pinang ialah Ustaz Salleh Man.
Mohd Hamdan menjadi ADUN Permatang Pasir selama tiga penggal mulai tahun 1999, 2004 dan 2008. Pilihan Raya Umum Malaysia 1999 Mohd. Hamdan Abd. Rahman (Pas) menang mudah dengan majoriti 3,194 undi.Dalam Pilihan Raya Umum Malaysia 2004 Mohd Hamdan menewaskan Datuk Adnan @ Md. Isa Ramli (Barisan Nasional/ UMNO yang mendapat 8,057 .Datuk Adnan mendapat 7,378 undi. Tahun 2008, beliau memperoleh 11,004 undi menewaskan calon Barisan Nasional (BN) Ahmad Sahar Shuib yang mendapat 5,571 undi dengan majoriti 5,433 undi.

Anugerah

Mohd Hamdan menerima anugerah Darjah Setia Pangkuan Negeri yang membawa gelaran Datuk pada 11 Julai 2009 daripada kerajaan Pulau Pinang.

Meninggal dunia

Pada 31 Julai 2009, beliau meninggal dunia di Institut Jantung Negara akibat serangan jantung pada kira-kira jam 6.30 pagi. Beliau berumur 63 tahun. Jenazah dikebumikan di Tanah Perkuburan Islam Permatang Pasir.
Beliau meninggalkan seorang balu dan enam anak.

Pilihan raya kecil

Berikutan kematian beliau, pilihan raya kecil Permatang Pasir 2009 diadakan pada 25 Ogos 2009. Hasilnya, Ustaz Mohd. Salleh Man terpilih menggantikan beliau.
Stesen LRT Pusat Bandar Puchong

Lokasi

Stesen ini terletak di sepanjang  Lebuhraya Damansara-Puchong di Pusat Bandar Puchong, Puchong. Di sebelah barat laut stesen adalah pasar raya Tesco Extra Puchong manakala di sebelah timur stesen adalah pusat membeli belah Setia Walk. Juga terletak berhampiran stesen adalah kawasan perniagaan Pusat Bandar Puchong, taman perumahan Taman Mutiara Puchong dan Taman Wawasan.

Perkhidmatan Bas

Bas percuma Smart Selangor laluan SJ02, bas Causeway Link laluan 608, bas RapidKL laluan 506, 600, 601, 604, T600, T604 dan T605 berkhidmat di stesen ini.
Agung Jaya, Air Majunto

Poskod

Poskod yang digunakan di Agung Jaya adalah 38767. Terdapat 8 buah desa di dalam daerah kecamatan Air Majunto.
Kementerian Ehwal Dalam Negeri Singapura

Sejarah

Kementerian Ehwal Dalam Negeri ditubuhkan pada tahun 1959 ketika Singapura mencapai kerajaan sendiri. Bertempat di Bangunan Empress Place, kementerian itu tetap berpejabat di situ sehingga 16 September 1963 apabila Singapura bergabung dengan Persekutuan Tanah Melayu (kini Malaysia) dan urusan dalaman menjadi tanggungjawab kerajaan persekutuan.
Setelah Singapura merdeka pada tarikh 9 Ogos 1965, kementerian itu kembali semula ke Place sebagai sebahagian daripada bidang kuasa Kementerian Dalam Negeri dan Pertahanan (MID). MID ditempatkan di situ selama beberapa bulan sebelum ia berpindah ke Pearl's Hill (bekas Berek Polis Hilir).
Pada tarikh 11 Ogos 1970, Kementerian Dalam Negeri dan Pertahanan dipisahkan menjadi dua kementerian, Kementerian Ehwal Dalam Negeri dan Kementerian Pertahanan. MHA masih di Pearl's Hill hingga Ogos 1977, apabila ia berpindah ke Phoenix Park di Tanglin Road.
MHA, bersama-sama dengan Ibu Pejabat Polis, berpindah ke New Phoenix Park di 28 Irrawaddy Road pada tarikh 18 Ogos 2001.
Ponteilla

Ponteilla merupakan sebuah komun di jabatan Pyrénées-Orientales di selatan Perancis.
Razali Hussain

Kehidupan peribadi

Razali selamat bernikah dengan Nik Nur Azlina pada 7 Jun 2013 di Masjid Az-Zubair Ibnu Awwam, Cheras, Kuala Lumpur.
Grand Prix motosikal Malaysia 2011

Klasifikasi Moto GP

Perlumbaan itu dihentikan selepas dua pusingan yang disebabkan oleh kemalangan yang melibatkan Marco Simoncelli yang menyebabkan kematiannya, perlumbaan itu kemudiannya dibatalkan.
Montérolier

Montérolier ialah komun di jabatan Seine-Maritime dan di kawasan Haute-Normandie di utara Perancis.
Burung Kedidi Leher Merah

Ciri-ciri

Burung Kedidi Leher Merah adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Kedidi Leher Merah adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Kedidi Leher Merah tidak bergigi.

Pembiakan

Burung Kedidi Leher Merah membiak dengan bertelur. Telur Burung Kedidi Leher Merah bercengkerang keras.

Permakanan

Mereka mencari makan di padang rumput lembab dan lumpur lembut, mematuk makanan dengan penglihatan. Semasa habtat bukan mengawan, mereka mencari makan kawasan tebing lumpur antara air pasang surut tasik air tawar. Mereka makan terutamanya serangga dan invertebrata kecil yang lain.
Meshaal Tamo

Meshaal Tamo (53 tahun) merupakan pemimpin pembangkang etnik Kurdis yang mati dibunuh di Syria pada hari Jumaat, 7 Oktober 2011.Beliau merupakan pemimpin Parti Masa Depan Kurdish.
Tamo, 53, ditembak mati oleh empat lelaki bersenjata manakala anak lelakinya cedera dalam satu serangan di kediamannya di utara Syria. Jurucakap Balai Cerap Hak Asasi Manusia Syria menyatakan jenazah dibawa keluar dari hospital dan dikebumikan di bandar Qamishli. Penyerang menggunakan kereta berwarna hitam dam melepaskan tembakan ke arah keretanya.
Seramai 2900 telah terbunuh semenjak rusuhan di Syria.Delegasi dari Venezuela dan Cuba cuba berunding dengan Presiden Assad bagi menyelesaikan tuntutan dan pertikaian.

Perhimpunan semasa pengkebumian

Pada 9 Oktober 2011, seramai 50,000 penunjuk perasaan anti-rejim Presiden Bashar al-Assad berhimpun dan menyatakan rasa tidak puas hati.Pasukan keselamatan Syria terpaksa melepaskan tembakan bagi menyuraikan tunjuk peraaan. Empat terbunuh apabila pasukan keselamatan Syria melepaskan tembakan ke arah kumpulan penunjuk perasaan ketika upacara pengkebumian Tamo di bandar Qamishli.
Ofensif (ketenteraan)

Ofensif atau penyerangan adalah satu operasi ketenteraan yang agresif dengan menggunakan pasukan bersenjata untuk menduduki sesuatu kawasan, memperoleh objektif atau mencapai matlamat strategik, operasi, atau taktikal yang lebih besar. Istilah lain bagi ofensif yang selalu digunakan oleh media ialah 'penyerbuan', atau lebih umum 'serangan'.
Ofensif dianggap sebagai satu cara yang nyata untuk menghasilkan kemenangan, walaupun dengan pengiktirafan fasa defensif di beberapa peringkat perlaksanaan.
Panduan ringkas untuk saiz atau skop ofensif adalah mempertimbangkan bilangan askar yang terlibat di pihak yang memulakan serangan.
Penyerangan lazimnya dijalankan sebagai satu cara untuk mendapatkan inisiatif dalam konfrontasi antara lawan. Ia boleh dilancarkan di darat, di laut atau di udara.
Ofensif laut, seperti serangan Pearl Harbor Jepun, dapat memberi implikasi yang luas untuk strategi nasional, dan memerlukan komitmen logistik yang signifikan untuk memusnahkan keupayaan tentera laut musuh. Ia juga boleh digunakan untuk mencegah perkapalan musuh, seperti Pertempuran Atlantik. Penyerangan laut juga boleh bersifat taktikal, seperti Operasi Coronado IX yang dijalankan oleh Pasukan Mobile Sungai Tentera Laut Amerika Syarikat semasa Perang Vietnam.
Ofensif udara adalah operasi yang boleh menggambarkan beberapa jenis operasi yang berbeza, biasanya terhad kepada jenis pesawat tertentu. Serangan yang dilakukan oleh pesawat pejuang kebanyakannya dapat mewujudkan penguasaan udara di ruang udara tertentu, atau di atas kawasan tertentu. Penyerangan pesawat pengebom kadangkala juga dikenali sebagai serangan pengeboman strategik dan telah digunakan secara meluas oleh pihak Bersekutu pada skala besar semasa Perang Dunia II. Penggunaan pesawat serangan darat untuk menyokong serangan darat boleh disebut sebagai ofensif udara, seperti yang dilakukan pada fasa pembukaan Operasi-operasi Kutuzov dan Rumyantsev Tentera Merah, apabila ratusan buah pesawat Ilyushin Il-2 digunakan secara besar-besaran untuk menewaskan pasukan darat Wehrmacht.
Lim Pek Har

Lim Pek Har merupakan ahli politik dari DAP. Dalam Pilihan raya umum Malaysia 2008 beliau menang bertanding di kawasan Menglembu, negeri Perak. Beliau bertanding atas  tiket parti DAP dan  mendapat 13305 undi dengan majoriti 6523 undi.
Claville-Motteville

Claville-Motteville ialah komun di jabatan Seine-Maritime dan di kawasan Haute-Normandie di utara Perancis.
Muhammad Tubagus Yusuf Maulana

Muhammad Tubagus Yusuf Maulana (dilahirkan pada tahun 1968) atau lebih dikenali dengan nama Dukun Usep merupakan pelaku pembunuhan yang telah diketahui telah membunuh 9 orang di Lebak. Ia dikenali sebagai dukun yang dapat menggandakan wang, dengan cara itu ia menjerat mangsanya yang kemudian membunuhnya dengan menggunakan racun Potasium. Dukun Usep divonis mati pada 10 Mac 2008 dan kemudian vonis dilaksanakan pada 18 Julai 2008 di sebuah desa di Lebak.
Pekan Tranum

Pentadbiran

Pekan Tranum merupakan salah sebuah mukim yang terdapat dalam negeri Pahang, dan juga merupakan satu dari mukim yang terletak dalam pentadbiran Daerah Raub.
Sungai Mekong

Asal nama

Asal nama Sungai Mekong dari bahasa etnik Tai iaitu Mae Nam Khong. Mae Khong bermaksud Sungai Khong, induk kepada segala sungai. Dialek China pula menyebut 'Meigong He'. Sesetengah yang lain memanggilnya Lancang Jiang (Sungai Lancang). Bahasa Burma memanggilnya Mae Kahung. Bahasa Thai pula 'Mae Nam Khong'. Kong bermaksud Sungai.

Hulu sungai

Hulu Sungai Mekong tidak dapat dipastikan dengan tepat kerana ada banyak cawangan dan masih belum diukur dengan tepat akibat masalah komunikasi dan keselamatan. Menurut Persatuan Eksplorasi Sains China, punca sungai ini ialah di air panas Lasagongma yang terletak pada altitud 5224 m. Air panas ini terletak di Gunung Guozongmucha dan banjaran Zayagu. Terletak di barat laut China iaitu di wilayah Qinghai. Ekspedisi oleh Michel Piessel menyatakan Zanaqu sebagai hulu sungai Mekong. Jadi panjang sungai Mekong akan berubah kepada 4909 km.
Catatan tradisional China menyatakan hulu Sungai Mekong terletak di negara Tibet yang dipanggil Daza Chu. Di negara Laos, hulu sungai Mekong terletak di Sungai Ruak, di segi tiga emas.
Sungai Mekong membahagikan negara Laos dan Thailand.
Di Kemboja, sungai ini dipanggil Tonle Thom (sungai besar). Sungai ini betul-betul di atas Phnom Penh, iaitu kuala Tasik Tonle Sap. Mengalir ke selatan dan membentuk Delta Mekong di Vietnam.
Di Vietnam, keseluruhan rakyatnya memanggilnya Sungai Me kong. Ia berkait dengan cerita 'sembilan kepala naga'. Terbahagi kepada dua cawangan sungai iaitu Tien Giang dan Hau Giang.
Lebih 90 juta penduduk bergantung hidup pada Sungai Mekong terutama sekali pesawah padi. Lebih 140,000 km persegi sawah ditanam di lembangan Sungai Mekong.

Sejarah

Catatan sejarah menunjukkan telah wujud petempatan di Ban Chiang sejak zaman logam iaitu 2100 SM. Tamadun budaya Indian-Khmer wujud di Funan dekat tebing Sungai Mekong.
Satu kajian arkeologi di Oc Eo, berdekatan An Gaing menemui kepingan syiling dari Empayar Rom. Empayar Khmer wujud sejak abad ke-5 dan Angkor Wat menjadi bukti terbesar kewujudannya. 
Penjelajah Eropah yang mula sampai ialah Antonio de Faria dari Portugis pada 1540 Masihi. Peta tahun 1563 yang dilukis menunjukan Sungai Mekong menjadi delta di muara sungai. Sepanyol dan Portugis menjalankan misi agama Kristian dan perdagangan. Kemudian orang Belanda diketuai oleh Gerrit van Wuysthoff mudik di Sungai Mekong hingga ke Vientiane, Laos pada 1641-1642.
Kampung Paya Besar, Pendang

Poskod

Poskod yang digunakan di Kampung Paya Besar, Pendang, Kedah adalah 06720.
Peringkat Kalah Mati Piala AFF 2018

Peringkat Kalah Mati Piala AFF 2018 adalah peringkat kedua dan terakhir Piala AFF 2018, selepas peringkat kumpulan. Ia akan dimainkan dari 1 hingga 6 Disember dengan dua pasukan teratas dari setiap kumpulan (dua dalam jumlah) mara ke peringkat kalah mati untuk bersaing dalam kejohanan penghapusan tunggal. Setiap perlawanan akan dimainkan di tempat sendiri dan tempat lawan secara timbal balik. Peraturan gol tempat lawan, masa tambahan (gol tempat lawan tidak terpakai pada masa tambahan) dan penalti digunakan untuk menentukan pemenang jika perlu.

Format

Pada peringkat kalah mati, pasukan yang mara ke separuh akhir atau pentas akhir akan bermain perlawanan di tempat sendiri dan tempat lawan secara timbal balik dan pemenang perlawanan akan disahkan menerusi keputusan agregat ataupun peraturan gol tempat lawan. Jika berlaku satu keputusan terikat antara pasukan berkenaan, masa tambahan akan digunakan dan jika masih terikat, penalti akan terus dimainkan bagi menentukan pemenang.

Venue

Venue perlawanan peringkat kalah mati akan diistiharkan setelah keputusan peringkat kumpulan selesai dengan venue akan dimainkan di rumah dua pasukan teratas dari setiap kumpulan yang mara ke separuh akhir, begitu juga ke pentas akhir.
Malleville-les-Grès

Malleville-les-Grès ialah komun di jabatan Seine-Maritime dan di kawasan Haute-Normandie di utara Perancis.
Monchy-le-Preux

Monchy-le-Preux merupakan sebuah komun di jabatan Pas-de-Calais di utara Perancis.
Get laluan

Get laluan (bahasa Inggerisnya gateway) ialah nod rangkaian yang berkelengkapan untuk berantara muka dengan rangkaian lain yang menggunakan protokol berbeza. Ia mungkin dilengkapi peranti seperti penterjemah protokol, peranti pemadanan galangan, penukar kadar, pemencil kerosakan, atau penterjemah isyarat mengikut keperluan supaya sistem yang boleh saling kendali dapat dicapai. Get laluan juga memerlukan tatacara pentadbiran bersama wujud antara dua rangkaian.
Get laluan boleh dilaksanakan sepenuhnya di dalam perisian, sepenuhnya di dalam perkakasan atau gabungan kedua-duanya.
Setu Sari

Poskod

Poskod yang digunakan di Setu Sari adalah 16820. Terdapat buah desa di dalam daerah kecamatan Cileungsi.
Filem Jonah & the Whale

Pelakon

Filem ini turut disertai oleh beberapa orang pelakon terkenal, antaranya adalah Jamie-Lynn Sigler, G. Hannelius, Michael Stahl-David
Tunku Tiara Yasmin Sofia

Keluarga

Tiara adalah anak kedua kepada Y.M. Tunku Hassan bin Tunku Muhammad Archibald dan isterinya Zuraida Selamat, seorang wanita berasal dari Batu Pahat Johor. Tiara adalah anak sedara kepada penyanyi Syafinaz Selamat.Tunku tiara juga pernah bersekolah di sekolah rendah kebangsaan Limpoon 2 batu pahat johor.

Lakonan

Tunku Tiara diperkenalkan ke dalam dunia lakonan oleh Darling Ngasri, seorang penerbit drama TV, melalui siri terbitan Darling yang bertajuk Nur 2, di mana beliau memegang peranan watak jahat. Selepas Nur 2, penulis skrip Jumal Yunus pula menawarkan beliau berlakon dalam drama Raya Sedondon sempena Aidilfitri. Selepas itu, beliau menerima tawaran berlakon dalam musim kedua Kerana Karina di mana beliau memegang watak Zelfa, seorang penyanyi baru yang dicemburui Karina (lakonan Marsha Londoh). “Nampaknya, selepas OIAM, rezeki saya lebih murah dalam bidang lakonan berbanding nyanyian. Saya akur dengan semua itu kerana bidang lakonan juga cabang seni yang saya minat,” katanya .Kini Tiara akan membintangi drama Gadis Cuci mengantikan Nora Danish.
Faizal Saari

Kelab

Faizal memulakan kerjayanya di Liga Hoki Malaysia dengan Tenaga Nasional Berhad Hoki Club. Beliau merupakan penjaring gol teratas liga 2011 dengan 19 gol.
Pada bulan Jun 2011, Faizal memulakan kerjaya di luar negara beliau bersama-sama dengan seorang lagi pemain Malaysia Sukri Mutalib. Mereka telah dipilih oleh pasukan Southern Hotshots untuk Liga Hoki Australia. Beliau mewakili Southern Hotshots dalam sepuluh perlawanan liga Dia menjaringkan tiga gol dalam lima perlawanan untuk Southern Hotshots. Beliau juga bermain dalam Liga Adelaide dan membuat tujuh serangan untuk Forestville dalam tiga penampilan.
Pada tahun 2012, beliau kembali ke Tenaga Nasional Berhad Hockey Club dan mendapat anugerah penjaring gol teratas dengan 20 gol. Ketika bermain untuk Tenaga Nasional Berhad, beliau menerima tawaran untuk bermain di Sepanyol Divisyen Satu untuk Atletic Terrassa Hockey Club.
Selepas musim 2012 berakhir, Faizal telah dibeli oleh Mumbai Magicians dengan AS$26,000 (MYR79,560) dalam lelongan yang berada dalam pemeringkatan Liga Hoki India. Dia adalah yang tertinggi pemain hoki dibayar di Malaysia, diikuti oleh Kumar Subramaniam yang ditampilkan untuk Uttar Pradesh Wizards selepas membeli lebih AS$15,000 (MYR45,900). Walau bagaimanapun dia mempunyai satu perlumbaan yang sengsara untuk menaiki BUKIT, tiada jaringan yang dilakukan beliau dalam semua 12 perlawanan.

Antarabangsa

Faizal membuat kemunculan pasukan senior kebangsaan dalam Cabaran Juara-Juara II di Dublin pada tahun 2009 pada usia 18 tahun. Beliau merupakan anggota skuad Malaysia yang memenangi pingat perak di Sukan Asia 2010. Beliau juga merupakan sebahagian daripada pasukan remaja Malaysia yang memenangi Hoki Piala Remaja Asia 2012. Dia menjaringkan salah satu daripada dua gol pada perlawanan akhir menentang Pakistan.
Denkte

Denkte merupakan sebuah munisipaliti terletak di daerah Wolfenbüttel, Niedersachsen, Jerman.
Giri Kerto

Poskod

Poskod yang digunakan di Giri Kerto adalah 55551. Terdapat 4 buah desa di dalam daerah kecamatan Turi.
Dewi Sartika

Dewi Sartika dilahirkan di Bandung, Indonesia pada 4 Disember 1884 dari pasangan Nyi Raden Rajapermas dan Raden Somanagara.Tahun 1906, Dewi Sartika menikah dengan Raden Agah Suriawinata. Beliau meninggal dunia di Tasikmalaya, pada 11 September 1947.
Beliau merupakan seorang tokoh perintis pendidikan untuk kaum wanita dan diakui sebagai Pahlawan Nasional oleh Pemerintah Indonesia tahun 1966.
Pada 16 Januari 1904, Dewi Sartika membuka sekolah untuk wanita yang pertama di Indonesia dengan anak muridnya seramai 20 orang.
Kampung Jal Besar, Ketereh

Poskod

Poskod yang digunakan di Kampung Jal Besar, Ketereh, Kelantan adalah 16200.
Temenggung

Brunei

Temenggong merupakan salah seorang wazir, iaitu golongan tertinggi selepas Sultan dalam hierarki pembesar diraja Brunei. Terasul atau gelaran penuh bagi Temenggong di Brunei ialah 'Pengiran Temenggong Sahibul Bahar'. Kedudukan Temenggong masih wujud pada masa ini, namun ianya hanya berperanan dalam adat istiadat diraja Brunei; Temenggong tidak lagi mempunyai peranan seperti  dahulukala kerana tanggungjawab tersebut telah diambil alih oleh pasukan keselamatan seperti polis dan tentera, kecuali Temenggong sendiri menjawat jawatan tersebut. Buat masa ini, kedudukan Temenggong adalah kosong.

Sarawak

Temenggong ialah gelaran tertinggi bagi ketua masyarakat di bahagian di Sarawak mengikut kaum. Misalnya, terdapat Temenggong bagi masyarakat Melayu, Cina, Iban, Bidayuh, dan Orang Ulu..
Alor Buloh, Pasir Mas

Alor Buloh merupakan sebuah mukim di daerah Kubang Gadong, jajahan Pasir Mas, Kelantan. Mukim-mukim lain di daerah Kubang Gadong ialah Bakong, Kasa, Kedondong, Kubang Batang, Kubang Bemban, Kubang Gatal dan Meranti.
Ungodly Death

Sejarah

Kumpulan Ungodly Death ditubuhkan pada 1990-an. Kumpulan Ungodly Death  merupakan kumpulan pemuzik yang membawa genre Black/Death Metal.

Diskografi

Kumpulan Ungodly Death menghasilkan 1 album sehingga kini.
Karang Asem, Paliyan

Poskod

Poskod yang digunakan di Karang Asem adalah 55871. Terdapat 7 buah desa di dalam daerah kecamatan Paliyan.
Lebak, Ciomas

Poskod

Poskod yang digunakan di Lebak adalah 42164. Terdapat 10 buah desa di dalam daerah kecamatan Ciomas.
Kampung Entawa

Poskod

Poskod yang digunakan di Kampung Entawa, Kampung Pakit B, Sarawak ialah 95000 Sri Aman.
Freedom House

Freedom House merupakan sebuah pertubuhan tanpa untung yang berpusat di Washington, D.C. dengan pejabat cabang di berbagai negara. Pertubuhan ini bertujuan untuk mempromosikan kebebasan di seluruh dunia melalui sistem demokrasi.
Ditubuhkan oleh Wendell Willkie, Eleanor Roosevelt, George Field, Dorothy Thompson, Herbert Bayard Swope, dan lain-lain pada 1941, mereka mulanya bergabung untuk menentang fahaman Nazi. Pada tahun 1940-an, Freedom House mendukung Pelan Marshall dan penubuhan NATO. Freedom House juga mengkritik fahaman McCarthyisme. Pada dekad 1950-an dan 1960-an, mereka mendukung gerakan hak asasi manusia di Amerika Syarikat.
Freedom House dibiayai oleh berbagai yayasan, di antaranya Lynde and Harry Bradley Foundation, Sarah Scaife Foundation, dan Soros Foundation. Selain itu mereka juga mendapat wang daripada pemerintah Amerika Syarikat melalui National Endowment for Democracy, USAID, dan State Department.